Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 146

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tárgytervező, tárgyalkotó képessége. A tárgytervező feladat tükrözze a tanuló funkciónak, tartalomnak megfelelő formatervező 2006/62/II. szám készségét, a bőrművességhez tartozó anyagok tulajdonságairól, felhasználási lehetőségeiről, a bőrművesség munkafolyamatairól, a bőrdíszítési módszerek műfaji sajátosságairól, esztétikai törvényszerűségeiről, hagyományairól, a népművészet bőrműves emlékeiről megszerzett ismereteit. A tárgyalkotó feladat megoldása mutassa be a tanuló bőrművességben megszerzett technikai jártasságát, szakmai tudását, művészi igényességét. 2.1. A bőrműves műhelygyakorlat gyakorlati vizsga két vizsgarészből tevődik össze: A) Rajzi, tervezési dokumentációval, szakmai indoklással együtt benyújtott kész bőrműves tárgy vagy tárgycsoport. A benyújtott – tanári irányítással tervezett és kivitelezett – színes rajzi, tervezési munka alapján (vázlat-, szerkezet-, nézet-, műszaki rajzi dokumentáció), szabadon választott díszítési és összeállítási technikával (metszéssel, festéssel, pácolással, lyukasztással, poncolással, domborítással, rátéttel, díszítővarrással, hímzéssel, fűzéssel, fonatokkal, gyöngyökkel, filccel, irhával, szaruval…) valódi bőrből létrehozott vizsgamunka lehet: – öltözet- vagy viseletdarab (lábbeli, kesztyű, sapka, mellény…), – ékszerkollekció (hajdísz, karkötő, medál…), – öltözetkiegészítő kollekció (öv…), – a lakáskultúra eleme (doboz, tükör, irattartó…). A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) A záróvizsga helyszínén, ideje alatt önállóan készített bőrműves tárgy. A bőrműves vizsgatárgy az intézmény által meghatározott funkcióval rendelkező, a tanuló által készített terv alapján tetszőleges bőrműves díszítő technikával megoldott alkotás (öltözetkiegészítő, ékszer…). 2.2. A bőrműves műhelygyakorlat szóbeli vizsga tartalma: – a bőrművesség alapanyagai, – a bőr felhasználási lehetőségei, területei, – a tárgytervezés és -készítés szempontjai, – bőrműves technikák, technológiák, – bőrműves díszítési módok, – jelentéstartalom a tárgyakon, – a bőrműves mesterségek története, szakosodása (tímár, varga, csizmadia, szűcs, szíjgyártó…), – a magyar pásztorművészet, – a hagyományok továbbéltetésének lehetőségei, – a bőrművesség egészség- és környezetvédelmi alapismeretei.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes